Φαλάνη Λάρισας

Η Φαλάνη ή Φάλαννα είναι κωμόπολη της Θεσσαλίας στην Περιφερειακή Ενότητα Λάρισας.

 Γενικά στοιχεία 
Βρίσκεται στο κέντρο της περιφερειακής ενότητας, κοντά και δυτικά από τον ποταμό Πηνειό σε υψόμετρο 60 μέτρων. Απέχει περίπου 10 χιλιόμετρα Β. από την πόλη της Λάρισας και 13 χιλιόμετρα Α.-ΝΑ. από τον Τύρναβο. Η παλιά ονομασία του χωριού ήταν Τατάρι και υπαγόταν στην Επαρχία Τυρνάβου. Πολιούχος της Φαλάνης είναι οι Άγιοι Κωνσταντίνος και Ελένη.

 Οικονομική δραστηριότητα 
Ο βασικός κλάδος της οικονομίας της είναι η γεωργική παραγωγή. Η καλλιέργεια γίνεται με σύγχρονα μηχανικά μέσα και οι περισσότερες γεωργικές εκμεταλλεύσεις είναι ποτιστικές. Τα κυριότερα προϊόντα που παράγονται είναι βαμβάκι, σιτηρά, τεύτλα, μπάμιες και ροδάκινα. Στη Φαλάνη έχει την έδρα του ο «Αγροτικός Συνεταιρισμός Επεξεργασίας και Πωλήσεων Συμπύρηνων Ροδάκινων Φαλάνης και Περιχώρων ΣΥΝ.Π.Ε.- ΕΓΑ».ΔΙΑΧΕΙΡΙΣΗ ΣΥΜΠΥΡΗΝΩΝ ΡΟΔΑΚΙΝΩΝ ΑΠΟ ΤΟΝ ΑΓΡΟΤΙΚΟ ΣΥΝΕΤΑΙΡΙΣΜΟ ΦΑΛΑΝΗΣ ΚΑΙ ΠΕΡΙΧΩΡΩΝ ΤΟΥ ΝΟΜΟΥ ΛΑΡΙΣΗΣ, Πτυχιακή Εργασία της Δήμητρας Μπούκουρα, Καλαμάτα 2012, σελ. 38

 Απογραφές πληθυσμού 
Η πορεία του πληθυσμού μετά τον Β΄Παγκόσμιο Πόλεμο σύμφωνα με τις απογραφές:
ΑπογραφήΠληθυσμός19511.38119611.71619711.97819812.36819912.78520013.32720113.987Εφημερίς της Κυβερνήσεως της Ελληνικής Δημοκρατίας, τεύχος Δεύτερο, 20 Μαρτίου 2014, αρ. φύλλου 698, σελ. 10603.20213.823ΦΕΚ αποτελεσμάτων ΜΟΝΙΜΟΥ πληθυσμού Απογραφής Πληθυσμού-Κατοικιών 2021, σελ. 21718

 Αυτοδιοικητική ιστορία 
Αναφέρεται επίσημα, μετά την Ένωση της Θεσσαλίας με την Ελλάδα, με την παλιά ονομασία της ως Τατάρ το 1883 στο ΦΕΚ 126Α - 02/04/1883 να απογράφεται στον τότε δήμο Τυρνάβου και το 1912 να ορίζεται έδρα της ομώνυμης νεοϊδρυθείσας κοινότητας. Το 1912 με το ΦΕΚ 21Β - 03/03/1916 μετονομάστηκε σε Φάλαννα.

Σύμφωνα με το Πρόγραμμα Καλλικράτης, μαζί με το Δασοχώρι αποτελούν τη Δημοτική Κοινότητα Φαλλάνης που υπάγεται στη Δημοτική Ενότητα Γιάννουλης του Δήμου Λαρισαίων και, σύμφωνα με την Απογραφή 2021, αριθμεί 4.112 κατοίκους.

Δείτε επίσης: Πρόεδροι της Κοινότητας Φαλάννης

 Βιβλιογραφία 
 Μουλούλης, Α. (1935). Β’ - Ο Τύρναβος και τα χωριά του.

 Παραπομπές 

Κατηγορία:Κωμοπόλεις της περιφερειακής ενότητας Λάρισας
Κατηγορία:Δήμος Λαρισαίων